Warriors wen punte-skietgeveg teen StormersSebastian Cancelliere het twee drieë teen die Stormers gedruk. Foto: Twitter. ŉ Briljante steekskoppie en Sebastian Cancelliere se raakvat spoed in gietende reën het gesorg dat die Glasgow Warriors die Stormers met 24 – 17 op die Scotstoun-stadion kon klop. Die telling was kort vóór die einde van die wedstryd nog 17 elk. Maar Cancelliere en Domingo Miotti – wat die stelskop oor die dwarslat gejaag het – het ander planne gehad en die tuisspan het nóg ŉ wedstryd gewen. In John Dobson en Franco Smith het al twee spanne afrigters wat hou van lekker aanvallende rugby en die verdedigers moes omtrent vandag hul storie ken. That feeling when you score the winning try ???? the #BKTURC Champions ???? Sebastian Cancelliere is the Puma Warrior ????????#URC | #GLAvSTO | @GlasgowWarriors pic.twitter.com/YdTmtSJ78i — BKT United Rugby Championship (URC) (@URCOfficial) January 8, 2023 Angelo Davids verdien egter ŉ pluimpie vir sy puik verdedigingswerk in die 73ste minuut toe hy ŉ vlieënde Kyle Steyn platgetrek het. WHAT A TRY SAVING TACKLE ????#BKTURC #URC | #GLAvSTO | @TheStormers pic.twitter.com/Lu89fs5cgj — BKT United Rugby Championship (URC) (@URCOfficial) January 8, 2023 Die besoekers het weliswaar ŉ bietjie meer gesukkel om aan die gang te kom en daar was nie veel van hul nou bekende seepgladde hanteerwerk te sien nie. Twee van hul drie drieë is deur voorspelers gedruk. Snaaks genoeg is dit juis Joseph Dweba, Clayton Blommetjies en Junior Pokomela wat vir die Kapenaars se drieë verantwoordelik was. Al drie spelers het al vantevore onder Smith se bekwame toesig gespeel. Manie Libbok het so ŉ bietjie met sy skopradar gesukkel en hy was net in die kol met een van sy stelskoppogings. Boonop het Leolin Zas ook die veld met ŉ besering verlaat. Die sintetiese oppervlakke van Europa is beslis iets om aan gewoond te raak. Huw Jones (wat ŉ hele paar wedstryde vir die Stormers gespeel het) en Steyn (wat in Johannesburg gebore is) het die Skotte se ander drieë gedruk. Die Stormers speel volgende Sondag teen London Irish in ŉ Kampioenebeker-wedstryd. Glasgow Warriors: Drieë: Sebastian Cancelliere (2), Kyle Steyn en Huw Jones. Doelskoppe: George Horne en Domingo Miotti. Stormers: Drieë: Joseph Dweba, Clayton Blommetjies en Junior Pokomela. Doelskop: Manie Libbok.